stanford-oval/wikipedia huggingface dataset:
סולטאן אל-אטרש
הערות שוליים

↑  אהוד מנור, השגעון הדרוזי של אלון - מבט מחודש, אילמ"א - המזרח החדש: כתב עת ללימודי המזרח התיכון והאסלאם נ"ו, 2017, עמ' 89-108
| המנדט הצרפתי בסוריה ובלבנון |
| --- | --- | --- |
| הסכמים | הסכם סייקס–פיקו (1916) • ועידת סן רמו (1920) • הסכם אנקרה (1921) • הסכם ניוקומב-פולה (1923) • חוזה העצמאות הצרפתי-סורי (1936) • גבול טורקיה–סוריה • יום העצמאות של לבנון (1943) |  |
| ישויות פוליטיות | מנהלת שטחי האויב הכבושים • הממלכה הערבית של סוריה (1920) • יצירת לבנון הגדולה (1914–1920) • לבנון הגדולה (1920–1943) • מדינת דמשק (1920–1925) • מדינת חלב (1920–1925) • מדינת העלווים (1920–1936) • מדינת ג'בל א-דרוז (1921–1936) • סנג'ק אלכסנדרטה (1921–1938) • הפדרציה הסורית (1922–1925) • מדינת סוריה (1925–1930) • הרפובליקה הסורית הראשונה (1930–1946) |  |
| עימותים צבאיים | המרד העלווי של 1919 (אנ') • מלחמת הממלכה הערבית של סוריה–צרפת (1920) • קרב מייסלון (24 ביולי 1920) • כיבוש דמשק (24 ביולי 1920) • מאורעות תל חי (1920) • מרד הנאנו (אנ') (1920–1921) • מלחמת טורקיה–צרפת (1920–1921) • המרד הסורי הגדול (1925–1927) • השביתה הכללית הסורית 1936 (אנ') • הפלנגות הנוצריות • צבא הלבאנט • המערכה בסוריה ובלבנון במלחמת העולם השנייה (1941) • משבר הלבנט (אנ') (1945) |  |
| נציבים עליונים | אנרי גורו (1920–1922) • רובר דה קה (צר') (1923–1922) • מקסים וגאן (1923–1924) • מוריס סראי (1924–1925) • אנרי דה-ז'ובנל (אנ') (1925–1926) • אנרי פונסו (אנ') (1926–1933) • דמיאן דה מרטל (אנ') (1933–1939) • גבריאל פואו (1939–1940) • ז'אן שיאפ (אנ') (1940) • אנרי פרנאן דנץ (1940–1941) • ז'ורז' קאטרו (1941–1943) • ז'אן הלו (צר') (1943) • איב שטאיינו (אנ') (1943–1944) • אטיין פול באינט (Étienne Paul Beynet, 1944–1946) |  |
| הנהגה מקומית  | האמיר פייסל בן חוסיין • הקונגרס הלאומי הסורי (1919–1920) • יוסוף אל-עזמה • סאלח אל-עלי • אדהם ח'נג'ר • אבראהים הנאנו (אנ') • אליאס חויכ (אנ') • אמיל אדה • בשארה אל-ח'ורי • סולטאן אל-אטרש • עבד אל-רחמן שהבנדר (אנ') • חסן אל-חראט (אנ') • עיאש אל-חאג' (אנ') • אנטון סעאדה • שוכרי אל-קוותלי • האשם אל-אתאסי • הגוש הלאומי • זכי אל-ארסוזי • ריאד א-סולח |  |
פורטל צרפת צרפת
| --- | --- |
בקרת זהויות :  NLI: 987007304331605171  BnF: cb171346894 (data)  GND: 140747648  ISNI: 0000 0001 2209 7809  LCCN: n92006968  NTA: 241700876  VIAF: 28720811   WorldCat (עם VIAF): 28720811 
אל-אטרש בימי גלותו במדבר הערבי זמן קצר לאחר המרד הדרוזי
סולטאן אל-אטרש (משמאל - מחזיק בדגל הדרוזי) בכיכר המעיין בפקיעין
אבן עבדון אל-יאבורי

| --- | --- |
 לידה:  1050 אבורה, פורטוגל 
 פטירה:  1135 (בגיל 85 בערך) אבורה, פורטוגל 
 מדינה:  הטאיפה של בדאג'וז 
 יצירות בולטות:  Al-Basamah 
 
אבו מוחמד עבד אל-מג'יד אבן עבדון אל-פהרי (בן עבדון איש אבורה, בערבית: إبن عبدون; בערך 1050, אבורה – 1134 או 1135 אבורה), המכונה "אל יאבורי" וקרוי לפעמים גם "אל-ביירי" או "אל-אנדלוסי" (ابن عبدون الاندلسي), היה משורר, איש חצר וכותב זכרונות ערבי יליד מערב אנדלוסיה, בפורטוגל של היום. אבן עבדון אל-יאבורי היה מנציגיה הבולטים של השירה הערבית האנדלוסית.
תולדות חייו

נולד בעיר הפורטוגזית אבורה, אז "יאבורה", בעת תקופת  השלטון המורי. בהיותו נער שנון ובעל כישרון כתיבה יוצא דופן, משך את תשומת לבו של מושל אבורה, אל-מוזפר, מהשושלת האפטאסית והתיידד עם בנו של המושל, עומר. אל-יאבורי למד מגדולי המדקדקים של האזור, אל-עלם ואבו בכר עאסים אבן איוב מבדחוז. מסופר עליו, שידע בעל פה יצירות ספרותיות שלמות, למשל את ספר השירים של אבו אל-פרג' אל-אספהאני, "כיתאב אל-אע'אני". אחרי לימודים באבורה נסע למרכזים החשובים של אנדלוס, סביליה (אישביליה) וקורדובה (קורטובה). חי כשנתיים בחצרו של אל-מועתמד בסביליה.
מאוחר יותר, בשנת 1080,  חזר לחצר ידידו מילדות, עומר אל-מותווכל, שירש בשנת 1067 את אביו על כס השלטון באבורה, וכמו אביו העריך את אנשי הרוח והמלומדים. לאחר שעומר אל-מותווכל הצליח להפוך לאמיר של ממלכת טאיפה של בדאחוז (בערבית "בטאליוס"), התלווה אליו אבן עבדון כמזכירו האישי (כאתב) ולימים התמנה לווזיר של האמירות.
בשנת 1092 נפלה מדינת בדאחוז לידי הברברים האלמורבידים (אל-מוראביטון) הקנאים שהגיעו מצפון אפריקה.
האמיר עומר אל-מותווכל הוצא להורג לאחר שילדיו נרצחו לנגד עיניו. אבן עבדון נאלץ לעבור לצד המנצח כמזכיר בשירות הגנרל סיר אבו בכר, ראש הצבא של השליט החדש, יוסף אבן טאשפין, ולאחר מכן כמזכיר לבנו של יוסף, עלי בן יוסף .
אל-יאבורי  נפטר בשנת 1134 או 1135 בעת ביקור בעיר מולדתו, אבורה.
יצירותיו

אבן עבדון כתב בין השאר שירי אהבה. הוא התפרסם במיוחד הודות לקינה "אל-בסאמי" ב-75 פסוקים, שבה ביכה את גורלם המר של בני אפטאס, ידידו עומר אל-מותווכל ובניו. המלומד אל-בדרון מסילבס כתב במאה ה-12 פירוש היסטורי לאלגיה זו של אבן עבדון, המוכרת גם בשם "אל-עבדונייה".
בתקופה האחרונה לחייו חדל אבן עבדון לכתוב שירה וכתב במיוחד זכרונות ואיגרות (ריסאלה, ברבים - רסָאאֵל).
ביבליוגרפיה

E.J. Brill - First  encyclopedia of islam 
vol.3  E J Brill and Luzac & Co 13-38, 1913 - 1936
Maria Jose Rebollo Avalos
Ibn 'Abdun de Évora (m. 530 H./1135 de J.C.) prosista y poeta del reino aftasí de Badajoz - Anuario de estudios filológicos, ISSN 0210-8178, Vol. 20, 1997, pags. 341-354
(בספרדית}
(מריה חוזה רבויו אבאלוס - אבן עבדון מאבורה, סופר ומשורר בממלכה האפטאסית בבדאחוז (ב"שנתון למחקרים פילולוגיים, 1997 כרך 20)
José Mohedano Barceló
Ibn Abdun de Évora, poeta, erudito y hombre de Estado, y la crisis espiritual del S. XI en Al-Andalus
אבן עבדון מאבורה, משורר, מלומד ומדינאי, והמשבר הרוחני במאה ה-11 באל אנדלוס (ספרדית) ב"בדאחוז ב" - "מחקרים חדשים על ממלכת הטאיפה של בדאחוז".
Adalberto Alves
O meu coração é arabe
Assírio & Alvim, Lisboa 1998
(אדלברטו אלבש - לבי הוא ערבי, הוצאה לאור אסיריו & אלבים, ליסבון, 1998 - כולל תרגומים משירי אבן עבדון לשפה הפורטוגזית)
אבן בדרון - פירוש היסטורי לפואמה של אבן עבדון - עריכה ומבוא על ידי ר.פ.א. דוזי - הוצאה לאור לוכטמנס, ליידן, 1846 (בצרפתית)
Ibn Badroun - Commentaire historique sur le poeme de Ibn Abdoun - red. Dozy, ed. Lichtmans, Leyden, 1846
והיא שעמדה

ערך זה עוסק בחלק מהגדה של פסח. אם התכוונתם למשמעות אחרת, ראו .
"והיא שעמדה" בהגדה של פסח בכתב יד אשכנזי מהמאה ה-14
מפגין נגד הספר הלבן (1939) נושא את המילים "שלא אחד בלבד עמד עלינו לכלותינו והקב"ה מצילנו מידם" (בשמאל התמונה)
"והיא שעמדה" הוא קטע קצר בהגדה של פסח העוסק בהצלת עם ישראל על ידי הקדוש ברוך הוא מכל אויביו. נהוג לקרוא את הקטע בנעימה, וכיום הוא רווח גם כשיר העומד בפני עצמו.
הקטע נפתח במילים "והיא שעמדה", המתייחסות לפי מרבית הפרשנויות למילים שנאמרו קודם לכן: "בָּרוּךְ שׁוֹמֵר הַבְטָחָתוֹ לְיִשְׂרָאֵל, בָּרוּךְ הוּא" – כלומר, ההבטחה היא שעומדת לעם ישראל. הרב ישראל מאיר לאו ציין שניתן להוסיף לפרשנות זו ש"היא" זו האמונה של עם ישראל בכל הדורות שהעם עתיד להיגאל ולשוב לארצו.
רבי ישעיה הלוי הורוביץ (השל"ה), בספרו "שני לוחות הברית" ציין "וכשאומר הפיסקא והיא שעמדה לאבותינו כו', יאחז הכוס בידו עד שמסיים הפיסקא והקב"ה מצילנו מידם". פרשני ה"שולחן ערוך" מגן אברהם, באר היטב ומשנה ברורה הביאו בפירושם את עמדתו זו של השל"ה. בהתאם לכך נוהגים[דרושה הבהרה] להגביה את הכוס (אחת מארבע כוסות) בשעת האמירה. הנוהגים כמנהג האר"י אומרים קטע זה בעמידה. על פי המהר"ל מפראג, כוס זאת באה כנגד לשון הגאולה "והצלתי" כדי להדגיש את ההצלה שנעשתה לעם ישראל.
לחנים

לקטע מספר לחנים. המפורסמים שבהם: ניגון שמח עממי; ניגון איטי "ניגון והיא שעמדה" שמיוחס בחסידות קרלין לרבי אהרן הגדול מקרלין, ומושר גם כן בחסידות חב"ד בסגנון דומה; וניגון בקצב בינוני, של חסידות באבוב.
בשנת 2008 הוציאו יונתן רזאל ויעקב שוואקי ביצוע חדש לקטע בלחן של רזאל, שהפך ללהיט. ביצוע נוסף של השיר על ידי דוד ד'אור (בשילוב מקהלת ילדים) זכה אף הוא לתהודה רבה ומשודר רבות בסמיכות לחג הפסח במספר תחנות רדיו בישראל.
הגיטריסט הישראלי אלי דאלי עשה עיבוד כלי (אינסטרומנטלי), בסגנון רוק כבד, ללחן המסורתי של הקטע במסגרת הפרויקט שלו, "תפילה מתכתית". העיבוד נכלל באלבום הבכורה של אלי, ששמו כשם הפרויקט שבמסגרתו נעשה העיבוד - "תפילה מתכתית". לחנים מודרניים נוספים הולחנו בין השאר על ידי הזמר מרדכי שפירא ועל ידי אייל ויאיר שריקי (בביצוע מנחם קובי)
בפרק של פסח של "זהו זה!" משנת 1993 השיר הושר בלחן של "Black or White" של מייקל ג'קסון.
הערות שוליים

1 2   הקטע והיא שעמדה, באתר הפיוט והתפילה.
↑  הגדת הרב לאו, ידיעות ספרים, 2006, עמ' 35
↑  ישעיה הלוי הורוביץ, ‏שני לוחות הברית, טקסט דיגיטלי באתר ספריא
↑  שולחן ערוך, אורח חיים, סימן תע"ג, סעיף ז'
↑  הרב ש. ב. גנוט, מנהגי ליל הסדר
↑  והיא שעמדה בלחן המיוחס לחסידות באבוב, בביצוע חיליק פרנק
↑  בין השאר הגיע למקום הראשון במצעד העשור החסידי של רשת קול חי תוצאות המצעד החסידי - קול חי
↑  Eli Dali - Vehi Sheamda - אלי דאלי - תפילה מתכתית - והיא שעמדה, נבדק ב-2022-04-16
↑   וְהִיא שֶׁעָמְדָה, בביצוע מרדכי שפירא, וידאו קליפ של השיר  באתר יוטיוב, 14 במרץ 2021
↑   והיא שעמדה, בביצוע מנחם קובי, וידאו קליפ של השיר  באתר יוטיוב, 26 במרץ 2022
| חג הפסח |
| --- | --- | --- |
| ערב פסח | קמחא דפסחא • אפיית מצות • שבת הגדול • הגעלת כלים • בדיקת חמץ • ביטול חמץ • ביעור חמץ • מכירת חמץ • תענית בכורות • ערב פסח שחל בשבת |  |
| סיפור יציאת מצרים | שעבוד מצרים • עשר מכות מצרים • יציאת מצרים • קריעת ים סוף • שירת הים |  |
| ליל הסדר | הלכות ליל הסדר • קערת ליל הסדר • חרוסת • כרפס • מצה • מרור • זרוע • ארבע כוסות • כוס של אליהו • הסבה • אפיקומן |  |
| סדר ההגדה | סימני הסדר • הא לחמא עניא • מא כ'בר • מה נשתנה • עבדים היינו • ארבעה בנים • והיא שעמדה • דצ"ך עד"ש באח"ב • דיינו • אמונים ערכו שבח • קריאת ההלל (התחלה) • שפוך חמתך • הלל (המשך) • הלל הגדול • ברכת השיר • חסל סידור פסח • לשנה הבאה בירושלים • ובכן ויהי בחצי הלילה • ובכן ואמרתם זבח פסח • אדיר במלוכה • אדיר הוא • אחד מי יודע • חד גדיא |  |
| מצוות החג | איסור חמץ • קורבן פסח • סיפור יציאת מצרים • אכילת מצה • אכילת מרור • ארבע כוסות • מנחת העומר |  |
| מהלך החג | ערב פסח • ליל הסדר • חול המועד פסח • שביעי של פסח • פסח שני |  |
| מנהגים | סעודת אסתר • סהרנה • אמירת שירת הים • סעודת משיח • מימונה |  |
| תפילות ופיוטים | קריאת ההלל • אבוא בחיל להתיצבה • תפילת טל • ליל שמורים אותו אל חצה |  |
| חמץ ומצה | מצה עשירה • מצה שמורה • שרויה • קטניות בפסח • חמץ נוקשה • חמץ שעבר עליו הפסח |  |
| שונות | מסכת פסחים • לא בד"ו פסח • מטבח פסח • רומפלנאכט |  |
חגי ישראל ומועדיו • שלוש רגלים
א-שבאב

הדגל השחור של הארגון
חַרַכַּת א-שַּׁבַּאבּ אלְ-מֻגַ'אהִדִין (בערבית: حركة الشباب المجاهدين – תנועת הנוער הלוחם מלחמת קודש), ובקיצור אַ-שַּׁבַּאבּ, הוא ארגון טרור סומלי המסונף לאל-קאעידה. מנהיג הארגון הוא אחמד עומר אבו עוביידה (הוא מונה למנהיג לאחר שקודמו, אחמד גודאן, חוסל בספטמבר 2014 בתקיפה אווירית של ארצות הברית). מרכז הארגון בעיר קיסמאיו.
הארגון הוקם בשנת 2006 כמיליציה מקומית שנלחמה בכוחות סומליה הרשמית, וב-2013 מנה על פי הערכות 4,000–8,000 פעילים. הארגון מתאפיין בפונדמנטליזם אסלאמי ונוטל חלק פעיל במלחמת האזרחים בסומליה, וכן באוגנדה ובקניה. הארגון הוציא לפועל פעולות טרור רבות, בהן הפיגוע בקניון וסטגייט בניירובי בשנת 2013 שעורר תהודה עולמית.
בשנת 2015 קיבל הארגון אחריות על פיגוע במוגדישו, שבו נרצחו למעלה מ-20 איש, ובין הפצועים היו סגן ראש הממשלה, שר התחבורה וחבר פרלמנט. בהמשך אותה שנה קיבל אחריות על מתקפת הטרור באוניברסיטת גאריסה בקניה, שבה מחבלי הארגון טבחו בכ-150 בני אדם.
הפרת זכויות אדם על ידי ארגון א-שבאב

כחלק מרצון הארגון לייצר מדינה אסלאמית סונית ולהחזיר את שורשיו המקוריים של האסלאם, הארגון נוקט בפעולות טרור המוכוונות כלפי אוכלוסיות אזרחיות ובעלי תפקידים פוליטיים שונים. כל זאת במטרה לבסס את שליטתו, לייצר פחד בקרב האוכלוסייה ולדכא פעולות ממשל כנגדו.
פעילי הארגון אחראים להרג של מאות אזרחים תמימים שנקלעו לסכסוך שבין הארגון למדינות הנלחמות נגדו. כחלק מהלחימה מפר הארגון זכויות אדם בסיסיות של אוכלוסייה אזרחית תמימה.
הפרת זכויות אדם על ידי ארגון א-שבאב > גיוס קטינים

ישנם דוחות המעידים על כך שארגון א-שבאב מגייס לשורותיו קטינים שיילחמו בחזית אל מול הממשל בתור מחבלים מתאבדים, נושאי כלים ומרגלים. גיוס הקטינים פוגע בזכותם לחינוך הולם, שכן אלו מורחקים מהוריהם וממסגרת חינוכית והופכים להיות לוחמים ונושאי נשק. דרישת הארגון מהקטינים לעמוד בקו האש, יכולה להגיע לכדי פגיעה בבריאותם וכפייתם לעבדות, שכן, גופם הלא מפותח אינו מסוגל לשאת ציוד לחימה כבד או להילחם בשדה הקרב.
הפרת זכויות אדם על ידי ארגון א-שבאב > פרשנות מצמצמת של חוקי השריעה וביטול זכויות נשים

לאחר שארגון א-שבאב החל לצבור תאוצה בשנת 2007 והצליח לכבוש טריטוריה תוך שליטה באוכלוסייה המקומית, הארגון החל לדבוק בפרשנות מצמצמת של חוקי השריעה. במסגרת חוקי השריעה, נשים שחיות תחת שליטתו של הארגון הוגבלו להסתובב ברחובות רק בליווי גבר, בלבוש צנוע, תוך הימנעות מחשיפה במקומות ציבוריים. הגבלה זו מהווה פגיעה בזכותן של הנשים לחופש תנועה, וחופש דת מאחר שזוהי זכותן הטבעית לבחור באילו מסורות להאמין ולהסתובב באופן חופשי ברחובות עירן, ללא כל הגבלה או כפייה. זאת ועוד שאין כל סיבה שיהיה הבדל בין הלבוש הצנוע של האישה לבין לבושו של הגבר, כמו גם, בין היכולת של האישה להסתובב ברחוב לבין עצמאותו של הגבר. מכאן שגם זכותן לשוויון נפגע לאור הגבלות אלו.
הפרת זכויות אדם על ידי ארגון א-שבאב > פגיעה בחופש הביטוי ובזכות למידע

זכותו של כל אדם לבטא את רצונותיו או חשקיו, גם אם מנוגדים לדעות האחרים, לכן קביעת קוד לבוש לנשים ודרישה ללבוש צנוע פוגעת בחופש הביטוי שלהן. בהקשר זה, חופש הביטוי נפגע גם כלפי אלו שנטבחו על ידי הארגון, או נכלאו בגין אי הסכמתם לאידאולוגיית הארגון, או פעולותיו. יש האומרים שהארגון אף הגביל ואסר את פרסומם של דברים הנוגדים את האסלאם או את טובת הארגון, הגבלה המפרה גם היא את חופש הביטוי ומגבילה את זכותם הטבעית של אזרחי המדינה.
הפרת זכויות אדם על ידי ארגון א-שבאב > הרג אזרחים ולחימה קינטית

ישנם מקרים בהם בוצעו פיגועי תופת שהופנו אל מטרות צבאיות ואנשי ממשל, אך בפועל גרמו להרג אגבי של אוכלוסיות אזרחיות תמימות, כגון: הטבח ביולי 2011. במהלכו מספר לוחמי א-שבאב הטמינו פצצות וחומרי נפץ במטרה לפגוע בקציני משטרה וגורמים צבאיים, אך בפועל היו נרצחים תמימים. מקרים אלו מהווים גם הם הפרה של הזכות הטבעית והבסיסית לחיים וביטחון.
למרות התחייבותה של סומליה להפסיק להשתמש בדרכי ענישה ברוטליות ולמנוע התעללות, ארגון אל-שבאב עד היום משתמש בדרכי ענישה כגון: ירי באזרחים, הלקאה ציבורית, שריפת כפרים, ביצוע פיגועי תופת ועוד שלל צעדים המגיעים לכדי התעללות קשה ופגיעה בזכויות בסיסיות.
ככלל למרות שראשיתו ועיקר פועלו של הארגון נעשה בגבולות "הרפובליקה הפדרלית של סומליה", מתקיימת זיקה בין לאומית לארגון. לאורך השנים א-שבאב ביצעו פעולות טרור מורכבות ומתוכננות כנגד אזרחים מחוץ לגבולות סומליה, כגון מתקפת הטרור בקניון "ווסטגייט" שבניירובי, קניה. שם נפצעו למעלה מ-200 בני אדם, הוחזקו כ-50 בני ערובה ונרצחו 67 בני אדם. קיים תיעוד של אירועים נוספים בקניה ומתקפות שונות גם באוגנדה וג'יבוטי.
הפרת זכויות אדם על ידי ארגון א-שבאב > פגיעות נוספות

לאור הלחימה הקשה בין א-שבאב לממשל הפדרלי בסומליה, מצבם של האזרחים הקלועים בלב הסכסוך עגום. מדו"ח שניתן ב-4 בספטמבר 2015 מטעם מומחה עצמאי ממועצת זכויות האדם של האו"ם, ניכר כי הממשל הפדרלי חסר גישה לשטחי א-שבאב ואין ביכולתו להגיע לאזרחיו ולהגיש להם סיוע הומניטרי נדרש. היעדר סיוע הומניטרי אינו מאפשר חיים בכבוד, פוגע בזכות האזרחים לביטוח לאומי, סיוע תרופתי או כל תמיכה אחרת שנדרשת וזכותם לקבל. זו לא הייתה פגיעה בזכות לביטוח לאומי, אילו הארגון היה מספק את הצרכים הנדרשים, אך מדו"ח זה, זו לא המציאות.
ישנם דיווחים רבים על מקרי אונס נשים וכפייה של קטינות להינשא ללוחמי הארגון, מעשים המעידים על פגיעה בזכותן של הנשים לחירות וחופש בחירה למי להינשא. כמו כן, דווחו מקרי טבח, הרג, הלקאה ציבורית והתעללות של אזרחים שנחשדו כבוגדים או שאינם תומכים בארגון. כל אלו הם עדות נוספת לפגיעה בזכויות האדם, ובזכותם של אזרחים אלו להליך הוגן ומשפט. בשנת 2011 ממשלת קניה חדרה לשטחיה הכבושים של סומליה, כתגובה לחטיפות אזרחים על ידי ארגון א-שבאב בקניה. חטיפת אזרחים תמימים באזורי תיירות מעידה על פגיעה בחופש התנועה והביטחון של האזרחים. אילו היו אלה חטיפות של גורמי ממשל או גורמים צבאיים, ניתן היה להצדיק את צעדיו של הארגון, כחלק ממלחמתו האידאולוגית ורצונו לקבל עצמאות. עם זאת מאחר שמדובר בפעולה שכוונה לאזרחים ופגעה בזכותם לחירות וחופש התנועה מדובר בהפרת זכויותיהם.
לאחר כניסתו של צבא קניה לשטחים הנשלטים על ידי הארגון, החל גל תקיפות כלפי אזרחים קנייתים, זאת במטרה ללחוץ על הממשל הקנייתי לסגת משטחיו. בספטמבר 2013 בוצע פיגוע במרכז קניות מרכזי בניירובי, שם נהרגו 67 בני אדם. תקיפה נוספת שהתבצעה על ידי הארגון הייתה התקיפה באוניברסיטת גריסה, שבקניה, שם נטבחו 148 אזרחים (לא כולל ארבעת המחבלים).  ב-14 באוקטובר 2017, התפוצצה משאית תופת בבירת סומליה שכתוצאה מכך נרצחו 231 אזרחים. הממשל הסומלי הטיל אשמה על ארגון "א-שבאב" והאירוע נחשב לפיגוע הגדול ביותר בתולדות מוגודישו. כמו כן, ישנן עדויות לכך שארגון הטרור עושה שימוש בבתי ספר כמחסני נשק וזירות לחימה חיות, דבר המעמיד בסכנה את חייהם של התלמידים והמורים והופך את בתי הספר למטרה צבאית חיה שגורמת לצבאות שנלחמים מול א-שבאב לפגוע באוכלוסיות אזרחים תמימות. שימוש במוסדות החינוכיים גורם לכך שהאוכלוסייה האזרחית איננה יכולה לחיות בבטחה בשטחה, נשקפת סכנה מתמדת לחייהם של התלמידים והמורים וכתוצר לוואי גם נפגעת זכותם לחינוך והשכלה.
ראו גם

זכויות האדם
שריעה
סומליה
המדינה האסלאמית
לקריאה נוספת

הקאמבק של א-שבאב, פורסם ב-12 באפריל 2015.
Pitts,,D.E. (2015). New Destinations of Islamic Fundamental Terrorism: The Rise of Al Shabaab Masters Theses Graduated school, University of Tennessee
Tomlinson, S. (2015, April 6). Kenya bombs Al-Shabaab positions in neighbouring Somalia in revenge for university massacre that left 148 dead.The institute of development studies (2015). Tangled Ties: Al-Shabaab and political volatility in Kenya. Addressing and Mitigating Violence, (Evidence Report No 130).
Country Reports on Human Rights (2013). Bureau of Democracy, Human Rights and Labor. United States Department of State. Abdulkadir,S.(2012). Al Shabab Impact On Peace In Somalia And The Horn Of Africa(הקישור אינו פעיל). Africa Portal, no.23.February 2012:
Human Rights Council (2014). Report of the Independent Expert on the situation of human rights in Somalia. 2014, (27 session).
Zimmerman. K, Mayer Kantack, J. Lahiff, C. Indermuehle, J. (2017). US Counterterrorism Objectives In Somalia: Is Mission Failure Likely? The American Enterprise Institute.
Anderson, David.m. McNight, J. (2014). Kenya At War: Al-Shabaab and its enemies in eastern Africa. African affairs, 114/454, 1-27. Oxford University.
הערות שוליים

↑  המורדים בסומליה מאשרים: הצטרפנו לאל קאעידה, באתר ynet, 1 בפברואר 2010.
↑  מנהיג אל-שבאב: נתקוף שוב בקניה; "היכונו למלחמה", באתר וואלה, 26 בספטמבר 2013.
↑  יצחק בן חורין והסוכנויות, הישג לאובמה: מנהיג א-שבאב חוסל בסומליה, באתר ynet, 5 בספטמבר 2014.
↑  אי-פי, הרוגים ופצועים, בהם שרים ומחוקקים, בפיגוע בבירת סומליה, באתר הארץ, 20 בפברואר 2015.
↑  Civil Rights Defenders, Human Rights in Somalia, updated October 2017, from: https://www.civilrightsdefenders.org/country-reports/human-rights-in-somalia/.
↑  זכות אדם מספר 26 להכרזה האוניברסלית בדבר זכויות אדם - "הזכות לחינוך".
↑  זכות אדם מספר 4 להכרזה האוניברסלית בדבר זכויות אדם "איסור עבדות".
↑  זכות מספר 13 להכרזה האוניברסלית בדבר זכויות האדם - "חופש התנועה".
↑  זכות מספר 1 להכרזה בדבר זכויות אדם - "כולנו נולדים חופשיים ושווים".
↑  זכות מספר 19 להכרזה בדבר זכויות האדם - "חופש הביטוי".
↑  Abdulkadir,S.(2012). Al Shabab Impact On Peace In Somalia And The Horn Of Africa. Africa Portal, no.23. retrieved February 2012, from: http://dspace.africaportal.org/jspui/bitstream/123456789/32576/1/Backgrounder%20No.%2023.pdf?1
↑  The institute of development studies (2015). Tangled Ties: Al-Shabaab and political volatility in Kenya. Addressing and Mitigating Violence, (Evidence Report No 130). Country Reports on Human Rights (2013). Bureau of Democracy, Human Rights and Labor. United States Department of State
↑  זכות אדם מספר 3 להכרזה האוניברסלית בדבר זכויות אדם - "הזכות לחיים".
↑  Pitts,D.E. (2015). New Destinations of Islamic Fundamental Terrorism: The Rise of Al Shabaab. Masters Theses Graduated school, University of Tennessee p.15-17.
↑  Zimmerman. K, Mayer Kantack, J. Lahiff, C. Indermuehle, J. (2017). US Counterterrorism Objectives In Somalia: Is Mission Failure Likely? The American Enterprise Institute. Retrieved March 2017, from: https://www.criticalthreats.org/wp-content/uploads/2017/03/US-Counterterrorism-Objectives-in-Somalia.pdf
↑  כתבה על התקיפה של א-שבאב בקניה "האויב החדש"http://www.mako.co.il/pzm-weekend/Artice-1084f6d58435141006.htm.
↑  The institute of development studies (2015). Tangled Ties: Al-Shabaab and political volatility in Kenya. Addressing and Mitigating Violence, (Evidence Report No 130). Country Reports on Human Rights (2013). Bureau of Democracy, Human Rights and Labor. United States Department of State.
↑  .Human Rights Council (2014). Report of the Independent Expert on the situation of human rights in Somalia. 2014, (27 session).
↑  The institute of development studies (2015). Tangled Ties: Al-Shabaab and political volatility in Kenya. Addressing and Mitigating Violence, (Evidence Report No 130). Country Reports on Human Rights (2013). Bureau of Democracy, Human Rights and Labor. United States Department of State
↑  https://www.criticalthreats.org/wp-content/uploads/2017/03/US-Counterterrorism-Objectives-in-Somalia.pdf
↑  231 נרצחו בפיגוע הגדול בתולדות מוגדישו, באתר ynet, 15 באוקטובר 2017
| --- | --- |
בקרת זהויות :  NLI: 987007498794805171  LCCN: no2012125494  NKC: ko20201088983  VIAF: 268894668   WorldCat (עם VIAF): 268894668
עבד אל-עזיז א-זועבי

עבד אל-עזיז א-זועבי (בערבית: عبد العزيز الزعبي; תעתיק מדויק: עבד אלעזיז אלזעבי; 4 בפברואר 1926 – 14 בפברואר 1974) היה איש ציבור ערבי-ישראלי שכיהן כראש עיריית נצרת, כחבר הכנסת וכסגן שר הבריאות מטעם מפ"ם.
ביוגרפיה

א-זועבי נולד בנצרת, צאצא למשפחת זועבי. בסיום לימודיו התיכוניים, למד בקולג' הערבי בירושלים והחל לעבור כפקיד מכס בממשלת המנדט הבריטי. עם קום המדינה השתלב בשירות המדינה ועבד כפקיד במינהל מקרקעי ישראל. במנהל הוא עבד עד שנת 1958 ובמהלך שנים אלו נבחר למזכיר אגודת עובדי המדינה בנצרת. במקביל החלה פעילותו הציבורית, משום שהיה ממייסדי "האיגוד היהודי-ערבי לשלום ולשוויון זכויות" (1956) וחבר מערכת העיתון "ניו אאוטלוק".
בשנת 1958 הצטרף א-זועבי למפ"ם ונבחר מטעמה למועצת העיר נצרת (1961–1974). בשנים 1961–1965 כיהן כסגן ראש העירייה בתואר ללא שכר. בבחירות בסוף שנת 1965 עלה כוחה של רק"ח שזכתה בשבעה מנדטים, וא-זועבי שהיה הנציג היחיד של מפ"ם היה ללשון המאזנים בין רק"ח ומפא"י. הוא נבחר בקולות רק"ח, בניגוד לעמדת מפלגתו, לתפקיד ראש העיר וניסה ללא הצלחה לגבש קואליציה רחבה שתכלול את רק"ח ואת המערך. לאחר שלושה חודשים הוא התפטר ולעירייה מונתה ועדה קרואה.
בשנים 1965 עד 1966 הוא שימש גם כעורך הירחון "אל-פג'ר", חבר מערכת בשבועון "אל-מרסד" ונמנה בין מייסדי המכון הערבי בגבעת חביבה.
בשנת 1965 נבחר א-זועבי לכהן כחבר הכנסת בכנסת השישית. כהונתו נמשכה תשע שנים (מטעם המערך), עד לפטירתו, ובמהלכן הוא היה חבר בוועדות הכלכלה, הפנים והעבודה והרווחה. בשנת 1971 מונה לסגן שר הבריאות וכיהן בממשלת ישראל החמש עשרה, תחת שר הבריאות ויקטור שם-טוב.
א-זועבי נפטר באופן מפתיע בפברואר 1974, בגיל 48. א-זוועבי נפטר בעודו מכהן כסגן שר הבריאות וחבר הכנסת.
חיים אישיים

בנובמבר 1967 התחתן עם יהודייה בנישואין אזרחיים בקפריסין.
א-זועבי הוא חלק ממשפחת זועבי, שהוציאה מספר חברי כנסת, ראשי ערים ואישי ציבור אחרים.
הערות שוליים

↑  ר. יורם, כולם אנשי זועבי, מעריב, 24 בדצמבר 1965
יואל דר, מה קרה בנצרת?, דבר, 26 בדצמבר 1965
↑  טוביה כרמל, עיריית נצרת שוב ללא ראש, מעריב, 22 במרץ 1966
↑  יואל דר, חבר הכנסת  זועבי נשא יהודיה בטקס אזרחי, דבר, 13 בנובמבר 1967
קולוניה (מחוז)

קולוניה (בספרדית: Colonia) הוא אחד ממחוזות אורוגוואי הממוקם בדרום המדינה. בירת המחוז היא קולוניה דל סקרמנטו, אחת הערים העתיקות ביותר במדינה.
דמוגרפיה

נכון לשנת 2010, תוחלת החיים עומדת על כ-78 שנים. הגיל הממוצע הוא כ-35 שנים.
רדואן אל-חביב

| --- | --- |
אין תמונה חופשית
 לידה:  1962 (בן 63 בערך) מחוז חלב, סוריה 
 השכלה:  אוניברסיטת חלב 
 מפלגה:  בעת' 
 
 
 
רדואן אל־חביב (נולד ב-1962) הוא פוליטיקאי סורי שכיהן כשר העבודה משנת 2011 עד 2012.
רדואן אל חביב נודל במחוז חלב בשנת 1962. בשנת 1986 הוא השלים לימודי משפטים באוניברסיטה המקומית. בהמשך הוא עשה דוקטורט בצרפת בתחום מנהל עסקים.
הוא נבחר למועצת העם הסורית בשנת 2003 ולאחר בחידות של 2009 היה סגן יושב ראש המועצה. במקביל הוא מרצה באוניברסיטת חלב בה למד.
בשנת 2011 ממשלת סוריה התפטרה ובוצע ארגון מחדש של הממשלה. בממשלה החדשה רדואן אל חביב מונה לשר העבודה במקום דיאלא אל-חאג' עארף. הוא כיהן בתפקיד זה עד יוני 2012.
ערך זה הוא קצרמרבנושא פוליטיקאים ובנושא סוריה. אתם מוזמנים לתרום לוויקיפדיה ו.